**REGULAMENT**

**cu privire la mecanizmul de consultare publică cu societatea civilă pentru asigurarea transparenţei decizionale de către autoritatea administraţiei publice locale ale comunei Sîngereii Noi**

**Capitolul I .Dispoziţii generale**

* 1. Regulamentul cu privire la mecanizmul de consultare publică cu societatea civilă pentru asigurarea transparenţei decizionale de către autoritatea administraţiei publice locale ale comunei Sîngereii Noi (în continuare-Regulament) se aplică în procesul de elaborare şi adoptare de acte normative, acte administrative (în continuare –proiecte de decizii) care pot avea impact economic, de mediu şi social (asupra modului de viaţă şi drepturile omului, asupra culturii, sănătăţii şi protecţiei sociale, asupra colectivităţilor locale, serviciilor publice).
  2. Prezentul Regulament stabileşte procedurile de asigurare a transparenţei în procesul de elaborare şi adoptare a proiectelor de decizii.
  3. Procedurile de consultare publică prevăzute în prezentul regulament nu se extind asupra:
* Procesului de elaborare şi adoptare de către Consiliul local Sîngereii Noi a proiectelor de decizii ce conţin informaţii oficiale cu accesibilitate limitată;
* Proiectelor de acte normative şi administrative care au ca obiect modificarea actelor în vigoare sub aspect redacţional, fără a aschimba conceptul sau impactul acestora;
* Proiectelor de decizii cu caracter individual, care nu au impact economic, de mediu şi social;
* şedinţelor operative convocate de conducătorii autorităţii publice.
  1. Regulamentul cu privire la mecanizmul de consultare publică cu societatea civilă pentru asigurarea transparenţei decizionale de către autoritatea administraţiei publice locale ale comunei Sîngereii Noi are ca scop asigurarea transparenţei decizionale de către autorităţile administraţiei publice locale şi aplicare uniformă a prevederilor Legii nr.239-XVI din 13 noiembrie 2008 privind transparenţa în procesul decizional.
  2. Obiectivele Regulamentului :
* Sporirea gradului de transparenţă în activitatea autorităţilor publice locale;
* Dezvoltarea parteneriatului autorităţii publice locale-societatea civilă;
* Sporirea gradului de responsabilitate al autorităţii publice locale faţă de cetăţean;
* Creşterea gradului de responsabilitate al cetăţeanului faţă de administrarea afacerilor publice.

**Capitolul II. Măsuri organizatorice pentru asigurarea**

**transparenţei în procesul decizional**

1. Persoana responsabilă de procesul de consultare publică asigură transparenţa în procesul decizional şi este desemnat de către Consiliul local.
2. Atribuţiile Persoanei responsabile de procesul de consultare publică:

- Informarea părţilor interesate despre iniţierea elaborării proiectului de decizie;

- Informarea părţilor interesate despre desfăşurarea consultării publice;

- Organizarea procedurilor de consultare publică;

- Întocmirea procesului – verbal privind consultarea publică a părţilor interesate;

- Redactarea sintezei recomandărilor prezentate;

- Întocmirea dosarului privind elaborarea proiectului de decizie;

- Întocmirea raportului anual privind asigurarea transparenţei procesului decizional în cadrul autorităţii publice.

1. Persoana responsabilă de procesul de consultare publică pregăteşte o listă generală a părţilor interesate (societatea civilă- ONG care activează în teritoriu, în continuare –părţi interesate) întocmită şi aprobată de autoritatea publică locală cu indicarea asociaţiilor constituite în corespundere cu legea şi a membrilor care vor prezenta asociaţia, informaţia de contact a acestora, care vor fi informate despre procesul decizional. Lista se actualizează la momentul solicitărilor în scris a altor ONG despre procesul decizional al autorităţii publice (*Lista se anexează. Anexa nr.1).*

**Capitolul III. Modalităţi de informare în procesul decizional**

1. Informarea privind procesul decizional se face pe calea informării generale, pentru un public larg, nedefinit, şi pe calea informării direcţionate, pentru părţi interesate definite, incluse în lista prevăzută în p. 2.4. din prezentul Regulament.
2. Informarea generală şi cea direcţionată sunt obligatorii în cazul anunţării despre iniţierea elaborării proiectului de decizie şi organizarea tuturor consultărilor publice.
3. Informarea generală se efectuează prin plasarea pe panourile informative (în cazul cînd autoritatea publică locală va dispune de pagină web informarea generală va fi efectuată prin intermediul ei) a anunţului privind organizarea consultării publice a proiectului de decizie (*Lista panourilor informative se anexează. Anexa nr.2).*
4. Informarea direcţionată se efectuează prin transmiterea informaţiei privind procesul decizional prin intermediul poştei electronice sau expedierea scrisorilor la adresa părţilor interesate(părţile interesate incluse în lista prevăzută în p. 2.4. din prezentul Regulament) .
5. Informarea publicului cu privire la iniţierea elaborării proiectelor de decizii se realizează cu 15 zile lucrătoare înainte de consultarea proiectului de decizie de către autoritatea publică locală.
6. Autoritatea publică locală iniţiază consultarea publică a proiectului deciziei în scopul informării şi recepţionării recomandărilor părţilor interesate.
7. Informaţia despre organizarea consultărilor publice pe marginea unui proiect de decizie este redactată sub forma unui anunţ (*Anexa nr.3),* însoţit de proiectul de decizie şi materialele aferente acestuia (note informative, studii analitice, tabele de concordanţă cu legislaţia comunitară, alte materiale care stau la baza elaborării proiectului de decizie).
8. Anunţul de organizare a consultărilor publice este făcut public cu cel puţin *15 zile lucrătoare* înainte de iniţierea procedurii de întocmire a variantei finale a proiectului de decizie. Anunţul se face public prin informarea generală a publicului larg şi informarea direcţionată a părţilor interesate specificate în p. 2.4. a prezentului Regulament.
9. Argumentarea necesităţii elaborării şi aprobării proiectului de decizie este formulată într-un limbaj concis, explicit şi accesibil publicului larg cu explicarea termenilor de specialitate.
10. Anunţul privind organizarea consultărilor publice poate fi retras de pe panourile informative doar după ce va fi plasat un alt anunţ despre retragerea proiectului de decizie supus procedurilor de consultare publică, indicînd motivul.
11. Persoana responsabilă de coordonarea procesului de consultare publică înregistrează toate recomandările părţilor interesate parvenite pe parcursul desfăşurării consultării publice a proiectului de decizie şi le include în sinteza recomandărilor*(Anexa nr.4).*
12. Recomandările verbale sunt reflectate în procese-verbale întocmite de persoana responsabilă de coordonarea procesului de consultare publică, iar cele scrise sau în formă electronică se înregistrează în registrul de intrare a primăriei.
13. Termenul de prezentare a recomandărilor asupra proiectelor de decizii constituie *cel mult 12 zile* lucrătoare de la data publicării şi transmiterii anunţului referitor la iniţierea elaborării deciziei.
14. Dacă în termenul stabilit în p.3.11 al prezentului Regulament, părţile interesate nu au prezentat recomandări, proiectul de decizie se consideră consultat public fără recomandări. Această informaţie este făcută public, cît şi recomandările parvenite, prin afişare pe panourile informative.
15. După finalizarea consultării publice a proiectului deciziei, persoana responsabilă de coordonarea procesului de consultare publică întocmeşte un dosar privind elaborarea proiectului de decizie, în care se includ:

* anunţul de iniţierea a elaborării deciziei;
* anunţui de organizare a consultării publice;
* proiectul de decizie;
* materialele aferente proiectului de decizie (note informative, alte informaţii relevante);
* procesele-verbale ale întrunirilor de consultare publică; recomandările parvenite şi sinteza acestora

1. În cazul modificării esenţiale (schimbării conceptului, extinderii obiectului şi sferei de aplicare, modificării impactului) a variantei iniţiale a proiectului de decizie supus procedurilor de consultare, dacă modificarea respectivă nu a survenit în urma consultării publice, autoritatea publică supune proiectul respectiv consultării publice repetate.

**Capitolul IV. Transparenţa procesului de adoptare a deciziilor**

1. Deciziile adoptate de către consiliul local şi supuse consultării publice sînt făcute publice în conformitate cu Legea nr.982-XIV din 11 mai 2000 privind accesul la informaţie.
2. Şedinţele consiliului local în cadrul cărora se examinează şi se adoptată deciziile sînt publice, cu excepţia cazurilor în care la şedinţe sînt examinate sau audiate informaţii oficiale cu accesibilitate limitată, conform art. 7 din Legea privind accesul la informaţie. Argumentarea desfăşurării şedinţelor închise va fi făcută publică.
3. Limitarea accesului persoanelor interesate va fi admisă doar la acele şedinţe sau părţi ale şedinţei în care, conform ordinii de zi urmează să fie examinate decizii sau comunicate informaţii oficiale cu accesibilitate limitată, conform Legii privind accesul la informaţie.
4. Data, ora şi adresa unde se va desfăşura şedinţa publică şi ordinea de zi a acesteia sînt anunţate de autoritatea publică în prealabil, cu cel puţin 3 zile lucrătoare.
5. Şedinţele publice sînt ţinute, după caz, în cea mai încăpătoare sală din sediul autorităţii publice. Participarea părţilor interesate se asigură în limitele locurilor disponibile din sala de şedinţe şi în ordinea prioritară stabilită de persoana care prezidează şedinţa, în conformitate cu interesul fiecărei părţi interesate faţă de subiectele examinate în cadrul şedinţei publice.
6. La şedinţele publice este asigurat accesul reprezentanţilor mijloacelor de informare în masă, care pot retransmite on-line lucrările şedinţelor respective.
7. Modalităţile de organizare şi participare la şedinţele publice sînt stabilite în regulile interne şi sînt aduse la cunoştinţă participanţilor la şedinţă, care sînt obligaţi să le respecte.
8. Rezultatele şedinţelor respective sînt făcute publice, prin afişarea pe panourile informative.

**Capitolul V. Raportul cu privire la transparenţa în procesul decizional**

1. Persoana responsabilă de coordonarea procesului de consultare publică întocmește anual Raportul privind asigurarea transparenţei procesului decizional, potrivit Legii nr.239-XVI din 13.11.2008 privind transparenţa în procesul decizional, care va fi făcut public nu mai tîrziu de sfîrşitul lunii ianuarie al anului imediat următor anului de referinţă.
2. Raportul privind asigurarea transparenţei procesului decizional (Anexa nr. 5) va reflecta următorii indicatori:

- numărul deciziilor adoptate de autoritatea publică respectivă pe parcursul anului de referinţă;

- numărul total al recomandărilor recepţionate în cadrul procesului decizional;

- numărul întrunirilor consultative, al dezbaterilor publice şi al şedinţelor publice

organizate;

- numărul cazurilor în care acţiunile sau deciziile autorităţii publice au fost contestate

pentru nerespectarea prezentului Regulament şi sancţiunile aplicate pentru încălcarea

acestuia